**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 224.telpa, plkst.14:00

Rīgā, 2020. gada 10.septembrī Nr.9

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās padomes locekļi: **Andris Bērziņš, Kaspars Bondars, Pēteris Dzirkals,** **Klāvs Grieze, Normunds Grinbergs,** **Leonīds Jākobsons, Ināra Laube, Ilmārs Leikums,** **Jānis Rāzna, Ervīns Timofējevs,** **Normunds Tirāns, Ilma Valdmane, Gunārs Valinks, Andris Veinbergs, Raimonds Eizenšmits** (LBS), **Ilze Beināre** **-** EM valsts sekretāra vietniece.

Pieaicinātie: **Andris Lazarevs** - EM Būvniecības politikas departamenta direktores vietnieks;

**Svetlana Mjakuškina –** Būvniecības valsts kontroles biroja direktore;

**Denis Beļājevs -** Latvijas Elektromateriālu Vairumtirgotāju asociācija;

**Kristaps Bleija –** Latvijas Elektromateriālu Vairumtirgotāju asociācija;

**Māris Jurēvičs –** SIA “Jurēvičs un partneri”;

**Rolands Roze –** SIA “Isliena V”;

**Gunārs Valdmanis -** Latvijas Elektroenerģētiķu un Energobūvnieku asociācija.

Sēdē nepiedalās padomes locekļi: Māris Bambis, Artis Dzirkalis (LBS), Dzintra Gorbunova, Jurijs Strods.

Protokolē: Dace Lagzdiņa - EM Būvniecības politikas departamenta referente.

Darba kārtībā:

1. Priekšlikumi normatīvā regulējuma pilnveidei, kas ļautu Latvijas valstij izvairīties no sekām, kuras gala patērētājiem rada elektroenerģijas piegādes pārtraukumu.
2. Informācija par indikatīvi pieejamo Eiropas Savienības finansējumu, kas ietver arī būvniecības procesus laika periodam no 2021.-2027. gadam, tajā skaitā par Eiropas Savienības atveseļošanās fonda finansējumu.
3. Darba grupas priekšlikumi grozījumiem *Vispārīgos būvnoteikumos*. Ceļa karte normatīvā regulējuma pilnveidošanai.
4. Citi jautājumi:

4.1. Būvniecības informācijas sistēmas (BIS) statistika par būvniecības iecerēm un saskaņošanas termiņiem.

4.2. Par Ētikas komisiju.

Sēdi sāk plkst.14.05

**Lietotie saīsinājumi**

BIS – Būvniecības informācijas sistēma

BRA – Būvmateriālu ražotāju asociācija

BVKB – Būvniecības valsts kontroles birojs

EM – Ekonomikas ministrija

ERAF - Eiropas Reģionālās attīstības fonds

ES – Eiropas Savienība

FM – Finanšu ministrija

LAS – Latvijas Arhitektu savienība

LBS – Latvijas Būvinženieru savienība

## LEEA - **Latvijas Elektroenerģētiķu un Energobūvnieku asociācija**

LIKA – Latvijas Inženierkonsultantu asociācija

LBN – Latvijas būvnormatīvs

MK - Ministru kabinets

NAP – Nacionālais attīstības plāns

VBN – Ministru kabineta noteikumi Nr.500 “Vispārīgie būvnoteikumi”

VEDLUDB – Vienotā elektroniskā darba laika uzskaites datu bāze

VID - Valsts ieņēmumu dienests

**1.§**

**Priekšlikumi normatīvā regulējuma pilnveidei, kas ļautu Latvijas valstij izvairīties no sekām, kuras gala patērētājiem rada elektroenerģijas piegādes pārtraukumu**

--------------------------------------------------------------------------------------------

**Ziņo:** D.Beļājevs, K.Bleija

Informē Padomi par Latvijas Elektromateriālu Vairumtirgotāju asociāciju (LEVA) un tās darbību normatīvā regulējuma un standartu pilnveidošanā, kā arī sadarbību ar valsts institūcijām.

Grib vērst uzmanību uz iemesliem, kāpēc cilvēki iet bojā ugunsgrēkos, saindējoties ar indīgām gāzēm, un nepaspēj evakuēties. (Prezentācija pielikumā)

Būvniecībā daudz tiek pielietota plastmasa, tajā skaitā arī elektroinstalācijas kabeļos. Ugunsgrēka gadījumā rodas indīgi dūmi, cilvēki nevar saskatīt evakuācijas zīmes.

ES ir izstrādāta Būvizstrādājumu regulu[[1]](#footnote-1), lai neapdraudētu cilvēku drošību un dzīvību. ES Būvizstrādājumu regula aptver t. sk. visus kabeļu izstrādājumus, kuri paredzēti izmantošanai būvdarbos (stacionārajās instalācijās), tostarp gan ēkās, gan inženiertehniskajās būvēs, un uz kuriem attiecas ekspluatācijas īpašību prasības - reakcijas uz uguni.

Būvizstrādājumu regulas spēkā stāšanās datums attiecībā uz kabeļiem ir 2017. gada 1. jūlijs. Latvijas likumdevēju uzdevums bija noteikt, kādas normas (minimālās ugunsreakcijas klases) kabeļiem piemērot Latvijā. Latvijā standarti formāli ir ieviesti, diemžēl minimālās ugunsreakcijas klases kabeļiem nav noteiktas līdz šīm.

Faktiski valstij bija jāpasaka, kādās ēkās un ko var pielietot drošības kategorijās no "A" līdz "F" (kur "A" ir augstākās kvalitātes un drošības kabelis, bet "F" ir zemākās kvalitātes produkts), līdzīgi kā tas tika izdarīts citās tuvākajās kaimiņvalstīs – Lietuvā, Igaunijā, Zviedrijā un Somijā.

LEVA, sadarbībā ar LEEA, Latvijas Ugunsdzēsības asociāciju un citiem interesentiem, ir gatava uzņemties iniciatīvu un ierosina papildināt normatīvo regulējumu LBN 261-15 "Ēku iekšējā elektroinstalācija":

* ar prasībām pielietojamo kabeļu ugunsnoturībai – papildinot ar vienu tabulu - Būvju elektroinstalācijā pielietojamo instalācijas kabeļu minimālās ugunsreakcijas klases, kas ir iesniegta Padomes priekšsēdētājam;
* attiecināt jaunas prasības uz jaunbūvēm, pārbūvi un atjaunošanu, tiem būvprojektiem kam ir nepieciešama būvatļauja.

Ierosina izveidot darba grupu

**G.Valdmanis** – atbalsta kolēģu priekšlikumu, un norāda, ka kabeļi ir tikai daļa no lielākas problēmas. Dzīvojamā sektorā elektroinstalācijas kabeļi ir bēdīgā stāvoklī. Mērķi varētu sasniegt ar vairākiem iespējamiem risinājumiem un piedāvātais varētu būt viens no tiem. Piedāvā apskatīt arī citus iespējamos ceļus, kā standartu izstrāde, LEEA gūstot papildus atbalstu kā sertificēšanas institūcija vērtētu vērst speciālistu uzmanību uz jaunos projektu izvērtēšanu un drošu materiālu pielietojumu. Ierosina atbalstīt kontroles mehānisma izveidi, lai kontrolētu elektroinstalācijas stāvokli, kā jaunās, tā arī vecajās ēkās.

**A.Lazarevs** informē, ka šobrīd regulējuma pamatā galvenais ir evakuācijas ātrums , lai persona varētu evakuēties. Šis piedāvājums varētu būt standartu jautājums, jo visu salikt LBN nav iespējams

**G.Miķelsons** – aicina atbalstīt priekšlikumu un EM veidot Darba grupu, kas izvērtē nepieciešamos grozījumus regulējumā.

**P.Dzirkals** – aicina atbalstīt, to ka nozare nāk ar priekšlikumu risināt aktuālu problēmu un mēs kā Padome varam iedot impulsu, tas ir atbalstāms.

**N.Tirāns** ir dzirdējis, ka lielāka problēma ugunsgrēka gadījumā ir bērnu rotaļlietas un sadzīves lietas.

**D.Beļājevs** tam piekrīt, norādot, ka viens no galvenajiem sadūmojuma un indīgo gāzu radītājiem ir linolejs, porolona matrači un kabeļi.

**Padome vienbalsīgi nobalso par atbalstu LEVA priekšlikumam, par nepieciešamību definēt kabeļu klases.**

**S.Mjakuškina** norāda, kastandarts pats par sevi neko neatrisinās, tas ir par būvmateriālu atbilstības novērtēšanu. Regulā noteikts, ka nacionālā līmenī, mūsu gadījumā LBN, jānosaka kādus kabeļu ir jāpielieto.

**Nolemj**: 1. Atbalstīt LEVA priekšlikumu, ka nepieciešams definēt kabeļu klases.

**2.** Izveidot Darba grupu, lai atrastu labākos risinājumus normatīvā regulējuma pilnveidošanai.

**3.** LEEA kopā ar LEVA veido Darba grupu un EM piedalās darba grupā kā koordinators.

**2.§**

**Informācija par indikatīvi pieejamo Eiropas Savienības finansējumu, kas ietver arī būvniecības procesus laika periodam no 2021.-2027. gadam, tajā skaitā par Eiropas Savienības atveseļošanās fonda finansējumu**

--------------------------------------------------------------------------------------------

**Ziņo:** G.Miķelsons

FM ir publicējusi ES fondu darbības programmas projektu 2021. – 2027. Gadam[[2]](#footnote-2). Šobrīd notiek sabiedriskā apspriešana.

Rīt ir pēdējā diena, kad notiek sabiedriskā apspriešana un ir iespēja aizsūtīt vēstules un paust mūsu pozīciju. Padomes locekļiem vēstuļu projekti ir izsūtīti e-pastā. Viena vēstule ir par apjomiem, otra par investīciju apguves ātrumu. Analizējot šo vērienu, nav pārliecības, ka 2021.gadā sāksies jauno ES fondu apguve. Tā var sākties tikai 2022. gadā par to arī ir rakstīts vēstulē.

Prezentē kopsavilkumu par finansējuma sadalījumu šajā ES fondu plānošanas periodā (Pielikumā). Tabulā norādīts finansējuma sadalījums pa prioritārajām programmām šajā periodā. Kopējais cipar aptuveni 3. 2 miljardi EUR.

Izvērtējot FM sagatavotās anotācijas par jauno plānošanas periodu, atlasījām tās programmas, kas varētu būt saistītas ar fizisko infrastruktūru, kā arī citu fondu piedāvājumu. Var secināt, ka kopējais apjoms nākamajā periodā ir par 20% mazāks, kā šajā plānošanas periodā (aptuveni 2,6 miljardi EUR). Tas neiet kopā ar NAP, un plānus ar šādu finansējumu nevarēs izpildīt. Pieņem, ka dalījums valsts līmenī par prioritātēm iespējams ir maināms. Neskatoties šauri būvniecības nozari, bet arī par nekustamā īpašuma attīstību, projektēšanu, būvizstrādājumi u.c., kas varētu ietekmēt makroekonomiskos rādītājus. Šeit nav ņemti vērā *Rail Baltic* apjomi.

Apjoms par ko cīnās EM, ir ES atveseļošanas fonda granti, kas saistīti ar cietajām investīcijām, summējot kopā tas varētu sasniegt 3,9 miljardi EUR. Mūsu ieskatā investīciju vēriens ir nepietiekams un ar vēstulēm atgādinām, ka nozare ir gatava projektēt un būvēt vairāk.

Otra vēstule ir par publisko iepirkumu procesu, esam snieguši 10 idejas ko FM kopā ar citām ministrijām varētu darīt, lai paātrinātu procesu.

**P.Dzirkals** vēlas zināt, kā tas var būt, ka finansējuma nav, ja visu laiku stāsta, ka tiek palielinātas investīcijas tautsaimniecībā, tajā skaitā būvniecībā?

**I.Beināre** informē, ka šobrīd ir liela konkurence no dažādu ministriju puses. Notiek diskusijas pie FM, kur notiek saskaņošana starp sociālajiem partneriem. Bija jāsamazina NAP kopējais finansējums, visam noņemot apmēram 13 %, tā ir liela summa. Visas ministrijas strādā pie atveseļošanās finansējuma, priekšlikumi ir vairākkārtīgā apjomā, salīdzinājumā ar finansējumu.

**L.Jākabsons** informē, ka bija iekšējā BRA sēde un neizpratni izraisīja piešķirtā finansējuma ieguldīšana parādu segšanā.

**I.Beināre** informē, ka fondu pārdales rezultātā daļa naudas netieši nonāk būvniecībā, nauda ir paredzēta arī apmācību programmām, uzņēmumiem, nekustamo īpašumu attīstīšanai u.c.

**G.Miķelsons** pieņem, ka ir reāla nauda, kas ir ienākusi ekonomikā, kā 75 milj.EUR ceļiem un 150 milj. EUR pašvaldībām un nauda, kas ir kontos un tiks novirzīta vēlāk.

**G.Miķelsons** ierosina vienu vēstuli sūtīt, kā priekšlikumus otru, kā iebildumus. Tad vairāk pie šī jautājuma neatgriezties un gaidīt nākamā gada janvāri, kad būs skaidrība par finansējumu. Paralēli ir sācies darbs pie valsts budžeta un publiskā pasūtījuma apjoma. Jāaicina, par valsts un pašvaldības līdzekļiem, uzsākt projektēšanu, lai būvniecība neaizkavējas.

Aicina Padomi iepazīties ar vēstulēm, lai rīt tās varētu nosūtīt.

**Nolemj: 1.** Padomes locekļi e-pastā elektroniski izsaka priekšlikumus vēstuļu papildināšanai un informē G.Miķelsonu par savu atbalstu.

2. G.Miķelsonam Padomes vārdā līdz š.g. 11.septembrim izsūtītas divas vēstules Ministru prezidentam, FM un EM par būvniecības apjomiem un par investīciju apguvi.

**3.§**

**Darba grupas priekšlikumi grozījumiem *Vispārīgos būvnoteikumos*. Ceļa karte normatīvā regulējuma pilnveidošanai**

--------------------------------------------------------------------------------------------

**Ziņo:** A.Lazarevs

Informē Padomi par to kā notiek virzība ar VBN grozījumiem:

1. Veiktas izmaiņas VBN pielikumā, precizēts būvju dalījums grupās.

Tas izstrādāts virzībā uz grozījumiem “Ēku būvnoteikumos”, attiecībā uz būvdarbiem, ko varētu veikt neiesaistot būvvaldi un paredzot paziņošanas kārtību. Analogi grozījumi plānoti arī “Atsevišķu inženierbūvju būvnoteikumos”.

Piem. 3.grupas ēkām šobrīd par pamatu tiek ņemts cilvēku skaits, ko grūtu noteikt, tāpēc grupas noteikšanai par pamatu tiks ņemti m2 .

Tiks noteikts, ka līdz 60 m2 visas ēkas, neatkarīgi no tā, kur tās atrodas, būs 1.grupas ēkas.

Būs precizējumi attiecībā uz moliem, uzbērumiem, dambjiem.

**G.Miķelsons** vēlas zināt, vai VBN darba grupa vēl turpina darbu?

**A.Lazarevs** norāda, ka VBN darba grupu vada Padomes pārstāvis un atgādina, ka iepriekšējā reizē ir Padomei izsūtīta tabula ar dalījumu, kuri priekšlikumi tiek skatīt likuma, kuri VBN ietvaros, kuri speciālajos būvnoteikumos.

Padome vēlas zināt, vai EM virzīsies uz priekšu normatīvā regulējuma pilnveidošanā atbilstoši VBN darba grupas sagatavotajai Ceļa kartei.

**A.Lazarevs** ierosina sanākt kopāun izrunāt Ceļa karti.

**G.Miķelsons** ierosina Ceļa karti padomē skatīt, tad kad panākta vienošanās starp VBN darba grupu un EM par risināmajiem jautājumiem.

**Nolemj:** VBN darba grupas vadītājam E.Timofējevam organizēt tikšanos par Ceļa karti nākošo ceturtdien 17. septembrī pl. 14:00 EM.

**4.§**

**Citi jautājumi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4.1. Būvniecības informācijas sistēmas (BIS) statistika par būvniecības iecerēm un saskaņošanas termiņiem.**

**Ziņo**: S.Mjakuškina

No 1.janvāra viss būvniecības process notiek BIS, līdz ar to esam izvilkuši no sistēmas pirmos datus cik ātri būvvaldes, tehnisko noteikumu izdevēji izsniedz, saskaņo būvprojektus. Mēs turpinām strādāt, lai pilnveidotu datu kvalitāti. Ideja ir , ka noteiktus datus varētu arī publicēt.

Prezentē datus, kas iegūti BIS no šī gada 1.janvāra – 31.augustam

E - vidē ir iesniegtas vairāk kā 12 tūkstoši vienkāršotas būvniecības ieceres, līdz 31.augustam izskatītas 5 tūkstoši lietu, no tām arī tiek iegūti dati. Netiek ņemtas vērā tās dienas, kad dokumenti ir bijuši atgriezti iesniedzējam.

**Apkopotie dati skatāmi prezentācijā pielikumā.**

Būvvaldes ir virzījušas lietas ārpus BIS, skatīsimies, kā tālāk veiksies. Biežāk uzdotie jautājumi ir:

Vai BIS ir lietas, kurās izmantots būvdarbu žurnāls? - ir 972 lietas

Vai ir lietas, kas pilnībā realizētas BIS – no ieceres līdz pieņemšanai ekspluatācijā - ir 162 lietas.

Ir bijusi tikšanās ar attīstītājiem, kas lieto BIS, ir ieceres, ko attīstības 2.kārtā varētu ņemt vērā.

**Informācija par Tehnisko noteikumu izdevējiem pielikumā.**

**M.Jurēvičs** vēlas zināt, kā tiks risināta problēma, ka Tehnisko noteikumu izdevēji izdod tehniskos noteikumus, saskaņo un pēkšņi uzrodas kāds kabelis, un būvniekam par to jāatbild. Kā ar to tiks galā?

**A.Lazerevs** plānots, ka caur Inženiertīklu turētāju padomi varēsim atrast risinājumu, ka visi tīklu turētāji ielādē savus tīklus informācijas sistēmā. Viņi atbild, ka informācija ir atbilstoša un paši arī atbild par sekām, ja kādi kabeļi tiek pārrauti.

**L.Jākabsons** vēlas zināt vai uz pašvaldību būvvaldēm arī var iedarboties, lai paātrinātu to darbu.

**S.Mjakuškina** informē, ka var aizsūtīt pašvaldībai informāciju un datus no BIS , vairāk arī neko nevaram darīt.

Padome vēlas zināt datus no VEDLUDB.

**S.Mjakuškina** informē, ka būvlaukumu skaits aug un sola, ka nākamajā sanāksmē varētu apkopot datus no VEDLUDB.

**G.Miķelsons** informē, ka bijusi saruna ar VID, lai noskaidrotu, ko viņi dara ar datiem. Viņi šobrīd vēl vērtē datus un domā, kā varētu izmantot. Nākamo gad varētu ēnu ekonomiku vērtēt segmentos, un regulāri tikties ar VID.

**S.Mjakuškina** aicina Padomi iesaistīties ERAF projekta 2.kārtas izstrādē un nodrošinās piekļuves tiesības visiem interesentiem. Visa informācija par projektu ir pieejama BIS mājas lapā. Sola atsūtīt detalizētu projekta aprakstu un laika grafiku.

Informāciju par

**G.Miķelsons** pateicas par to ka Padome ieguvusi atziņu, ka investīcijas BIS ir devušas savu atdevi.

**Nolemj.** BVKB nosūta Padomei informāciju parERAF projekta 2.kārtu.

**4.2.** **Par Ētikas komisiju**

**Ziņo**: G.Miķelsons

Pirms 3 gadiem Padome apstiprināja Būvniecības nozares Ētikas kodeksu un izveidoja Ētikas komisiju.

Trīs gadu laikā ir bijuši 2 iesniegumi Ētikas komisijai, no kuriem ir izskatīts viens gadījums, otrs tika atrisināt, nenonākot līdz Ētikas komisijai.

Nav skaidrs vai tirgus nezina par šo komisiju, vai nozarē nav ērti par to runāt un tiek meklēti citi risinājums.

Šogad ir pienācis termiņš pārvēlēt Ētikas komisijas locekļus, tāpēc ir vēlas zināt, kādi būs priekšlikumi par to cik lietderīga ir šāda Būvniecības nozares Ētikas komisija.

**N.Tirāns** ierosina izbeigt Ētikas komisijas darbību.

**E.Timofejevs** norāda, ka katrā būvspeciālistu pašpārvaldes institūcijā ir Ētikas komisija (Piemēram, LAS Ētikas komisija ir atbalsts sertificēšanas centram specifisku, ar profesijas ētiku saistītu, jautājumu izskatīšanā), tāpēc nav lietderību, uzturēt vēl kādu ārpus būvniecības pašpārvaldes institūcijām esošu ētikas komisiju.

**G.Miķelsons** vēlas zināt cik BVKB ir bijis jārisina ar ētiku saistītu jautājumu.

**S.Mjakuškina** informē, ka gadījumos, ja redzam problēmas būvniecības procesā, tad skaidrojam. Ja ir bažas par būvspeciālistiem, tad vēršamies sertificēšanas ir iestādē.

**Padome vienojas, ka ņemot vērā to, ka katrā no sertificēšanas institūcijām ir sava Ētikas komisija, ētikas jautājumi tiek risināti profesionālajās asociācijās un atsevišķa Būvniecības nozares Ētikas komisija nav nepieciešama.**

**Padome vienbalsīgi atbalsta priekšlikumu neturpināt Būvniecības nozares Ētikas komisijas darbu.**

**Nolemj.** 1.Apturēt Būvniecības nozares Ētikas komisijas darbu un neatjaunot komisijas sastāvu.

1. EM savā mājas lapā sadaļā Ētikas komisija publiskot informāciju par sertificēšanas iestādēm, kurās vērsties jautājumos par ētikas pārkāpumiem.

3. Nākamo padomes sēdi sasaukt 2020.gada 8.oktobrī, plkst.14.00.

Sēdi slēdz 16:40

Padomes priekšsēdētājs G.Miķelsons

Protokolu sagatavoja I.Rostoka

1. Eiropas Parlamenta un Padomes Regula (ES) Nr. 305/2011 ( 2011. gada 9. marts ), ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK [↑](#footnote-ref-1)
2. https://www.fm.gov.lv/lv/aktualitates/jaunumi/es\_fondi/62609-aicina-piedalities-es-fondu-darbibas-programmas-projekta-2021-2027-gadam-sabiedriskaja-apspriesana [↑](#footnote-ref-2)